
Szentendre Város Önkormányzat Képviselő-testületének

2023. szeptember 13-i üléséről készült jegyzőkönyvéből

11.
Előterjesztés a Paprikabíró utca 22. hrsz 1075/2/A, 1075/6/A alatti épület felújítása bérbeszámítási többletköltségek elfogadásáról   - Bérlő Panificio Trattoria Kft.

Előadó: Fülöp Zsolt polgármester
Szentendre Város Önkormányzat Képviselő-testületének

171/2023. (IX.13.) Kt. sz. határozata:

Szentendre Város Önkormányzat Képviselő-testülete 

1. megállapítja, hogy Szentendre Város Önkormányzat tulajdonában álló, Szentendre 1075/2/A, 1075/6/A hrsz-ú, természetben a Paprikabíró 22. szám alatti ingatlanra a Panificio Trattoria Kft-vel kötött bérleti szerződésben megállapított bérbeszámítási összeg, 16.311.816 Ft + Áfa és annak műszaki tartalma, az épület felújítása során előre nem látható, időközben feltárt műszaki hibák és hiányosságok miatt nem elegendő az épület rendeltetésszerű használatának kialakításához;
2. megállapítja, hogy a Panificio Trattoria Kft. által benyújtott, többlet bérbeszámítási igény, és annak műszaki tartalma megalapozott, így a Bérbeadó és a Bérlő által leegyeztetett, kölcsönösen elfogadott bérbeszámítási többletköltség összege, a bérleti szerződésben szereplő összegen felül 24.793.958 Ft + Áfa, a bérbeszámítási megállapodásban figyelembe vehető beruházási érték összesen 41.105.774.-Ft + Áfa;
3. megállapítja, hogy a bérbeszámítás mértéke a pályázati kiírásban meghatározott feltételek szerint változatlan, azaz nem haladhatja meg a mindenkori havi bérleti díj 50%-át, az aktuális bérleti díj alapján ez összeg 425.000.-Ft + Áfa/hó;  

4. felkéri a Polgármester, hogy kösse meg a bérleti szerződéshez kapcsolódó bérbeszámítási megállapodást.

Felelős: Polgármester

Határidő: 2023. szeptember 30.

A végrehajtásért közvetlenül felelős: Városfejlesztési és Vagyongazdálkodási Iroda

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, Irodavezető-helyettes – intézkedésre

4. Pénzügyi Iroda, Irodavezető - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. szeptember 14.
Simor Györgyné
jegyzőkönyvvezető

